Cuneiform Tablet Kt c/k 1015 (AKT 9a 61)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
<big_gap> i-ku-pí-a qí-bi-ma mì-šu ta-áš-pu-ra-ni-ni um-ma a-tù-nu-ma 16 ma-na KÙ.BABBAR ša iš-tí a-šur-i-dí a-na ṣí-ib-tim ni-il₅-qé-ú KÙ.BABBAR i-na KÙ.BABBAR-pí-ni a-ta ù i-ku-pí-a ta-áš-qú-la-ma ṭup-pí-ni tù-šé-ṣí-a-nim ṭup-pu-um iš-tí-kà i-ba-ší a-wa-tù-BA a-ni-a-tum mì-šu-um i-nu-mì i-na wa-ar-ki-tim 3 né-nu ni-na-me-ru a-na a-lim{ki} ḫa-ra-ni mì-šu-um a-wa-tim a-ni-a-tim lá ta-áš-a-lá um-ma a-tù-nu-ma KÙ.BABBAR ta-áš-qú-lá ṭup-pì-ni É-et ma-nim i-ba-ší ma-ú-am a-na a-lim{ki} a-lá-ak-ma MU 7 ŠÀ ù MU 8 ŠÈ i-lá-ak-ma a-na eq-li-im bu-lam wa-ar-ki-a ta-ša-pá-ra-nim ma ša ma-aḫ-ri-ku-nu i-ku-pí-a ša-i-lá a-šùr ili₅ a-bi-ni ù ili₅ e-ba-ru-ni li-ṭù-lá ṭup-pu-um mì-ma ša ḫu-bu-li-ku-nu iš-tí-a lá i-ba-ší-ú a-wa-tí-ku-nu lá ú-kà-lu da-dí-a ù aḫ-ša-lim lu ší-bu-a ki-ma mì-ma i-na ra-me-ni KÙ.BABBAR lá áš-qú-lu da-dí-a ú aḫ-ša-lim ṭup-pá-am a-nim li-ik-nu-uk ù i-nu-mì ni-ta-mu-ru ṭup-pá-am ša ku-nu-ki-a lá-dí-na-ku-nu-tí ki-ma KÙ.BABBAR mì-ma i-na ra-me-ni-a lá áš-qú-lu